Kon o delta plus soju korone: Koliko je zarazniji i šta je rešenje - 05.11.2021, Sputnik Srbija\nDelta plus soj, već mesecima prisutan u Evropi, potvrđen je i u Hrvatskoj, pa se može očekivati da stigne i u Srbiju, a epidemiolog Predrag Kon kaže da je ta... 05.11.2021, Sputnik Srbija\n„Video sam novinske napise koji su potpuno neistiniti. Treba shvatiti da je virus tu i da traži načine da opstane. Uz činjenicu da nemamo visok stepen vakcinisanosti, to znači da će se on širiti i dalje. Da imamo veću vakcinisanost, te promene bi bile daleko sporije i onda bi i efektivnost vakcina bila veća“, rekao je Kon.Dodaje da nema dileme da je, ukoliko već nije među nama, samo pitanje dana kada će se delta plus soj otkriti i kod nas rutinskom kontrolom.Kon je istakao da za sada nije jasno uočena povećana virulencija sa pojavom novih varijanti, odnosno povećana sposobnost sojeva da izazivaju bolest.To je izuzetno dobro jer bi to bila ozbiljna pretnja, kazao je Kon, ali i upozorio da se virus nikako ne sme potceniti.Kon je naveo i da je poseban problem to što ogroman broj ljudi strada zbog velikog broja nevakcinisanih, pa je još jednom apelovao na sve da se vakcinišu.Virus korona — uvek korak ispredKoordinator vakcinalnog punkta na Beogradskom sajmu dr Zoran Bekić upozorava da je virus korona uvek ispred nas korak ili dva i da smo zato sami krivi, jer se nismo u dovoljnoj broju imunizovali, a ne pridržavamo se ni mera i propisa.Poručio je da je mnogo bolje da se ugledamo na Portugaliju, gde je 85 odsto vakcinisanih, pa se polako vraćaju normalnom životu.„Razlika između svih stvari koje mi volimo u životu i nekih vrlo ružnih je — vakcinacija. Bolje da se okrenemo životu i zdravom razumu, a da zaboravimo teorije zavere, i da ne odlažemo nešto što je neophodno učiniti“, rekao je Bekić.On je naveo da je do juče u Srbiji imunizovano nešto više od 56 odsto punoletnih stanovnika, što je 3,1 milion sugrađana, dok je 20 odsto dobilo treću dozu.Kako kaže, samo juče je prvu dozu primilo 3.800 ljudi, drugu dozu 3.600, a treću više od 22.500.„To je skoro 30.000 ljudi, ali iz ugla kolektivnog imuniteta to još nije dovoljno. Nismo postigli dovoljan broj prvih doza da bismo opuštenije živeli“, zaključio je Bekić.\nDelta plus soj, već mesecima prisutan u Evropi, potvrđen je i u Hrvatskoj, pa se može očekivati da stigne i u Srbiju, a epidemiolog Predrag Kon kaže da je ta podvarijanta kovida tek 10-ak odsto zaraznija od delta soja, ali i da bi svakako mutacije virusa i njegovo širenje bile sporije uz veću vakcinisanost.\n„Video sam novinske napise koji su potpuno neistiniti. Treba shvatiti da je virus tu i da traži načine da opstane. Uz činjenicu da nemamo visok stepen vakcinisanosti, to znači da će se on širiti i dalje. Da imamo veću vakcinisanost, te promene bi bile daleko sporije i onda bi i efektivnost vakcina bila veća“, rekao je Kon.\nDodaje da nema dileme da je, ukoliko već nije među nama, samo pitanje dana kada će se delta plus soj otkriti i kod nas rutinskom kontrolom.\nKon je istakao da za sada nije jasno uočena povećana virulencija sa pojavom novih varijanti, odnosno povećana sposobnost sojeva da izazivaju bolest.\nTo je izuzetno dobro jer bi to bila ozbiljna pretnja, kazao je Kon, ali i upozorio da se virus nikako ne sme potceniti.\nKon je naveo i da je poseban problem to što ogroman broj ljudi strada zbog velikog broja nevakcinisanih, pa je još jednom apelovao na sve da se vakcinišu.\n„Nevakcinisani su prepunili bolnice, posebno intenzivne nege i zbog toga, ljudi koji su se vakcinisali i ispoštovali sve što treba, ne mogu da se leče od drugih bolesti“, rekao je Kon.\nVirus korona — uvek korak ispred\nKoordinator vakcinalnog punkta na Beogradskom sajmu dr Zoran Bekić upozorava da je virus korona uvek ispred nas korak ili dva i da smo zato sami krivi, jer se nismo u dovoljnoj broju imunizovali, a ne pridržavamo se ni mera i propisa.\n„Što virus bude duže cirkulisao, naravno da će se izmeniti i postajaće sve opasniji. Svaki idući soj postajaće sve gori i zato nije važno da li se on zove delta plus ili nekako drugačije“, rekao je Bekić.\nPoručio je da je mnogo bolje da se ugledamo na Portugaliju, gde je 85 odsto vakcinisanih, pa se polako vraćaju normalnom životu.\n„Razlika između svih stvari koje mi volimo u životu i nekih vrlo ružnih je — vakcinacija. Bolje da se okrenemo životu i zdravom razumu, a da zaboravimo teorije zavere, i da ne odlažemo nešto što je neophodno učiniti“, rekao je Bekić.\nOn je naveo da je do juče u Srbiji imunizovano nešto više od 56 odsto punoletnih stanovnika, što je 3,1 milion sugrađana, dok je 20 odsto dobilo treću dozu.\nKako kaže, samo juče je prvu dozu primilo 3.800 ljudi, drugu dozu 3.600, a treću više od 22.500.\n„To je skoro 30.000 ljudi, ali iz ugla kolektivnog imuniteta to još nije dovoljno. Nismo postigli dovoljan broj prvih doza da bismo opuštenije živeli“, zaključio je Bekić.\nDelta plus soj korone stigao u Hrvatsku: Zabeležen prvi slučaj\n5 Novembar, 08:35


Tek svaka šesta žena na selu - vlasnica nekretnine - Poljoprivredne vesti | Agroklub.rs\nVlasništvo na nepokretnosti je za njih važan preduslov da budu samostalnije i da, primera radi, na osnovu te nekretnine podignu kredit i započnu sopstveni posao, kaže Jasmina Radovanović, kordinatorka Saveza za imovinu i urbanizam i savetnica za regulatornu reformu u NALED-u.\nTradicija i običaji u Srbiji i ekonomska situacija značajno su doprineli lošijoj poziciji žena u našem društvu, posebno u ruralnim krajevima. Statistika o vlasništvu nad nekretninama jedan je od najboljih pokazatelja, a brojke kažu da u seoskim sredinama čak 84 odsto nema nikakvu nepokretnost na svoje ime, pokazala je nova analiza NALED-a i kompanije PwC.\n"Tek svaka šesta žena u ruralnim krajevima upisana je u katastar, dok je na nivou cele Srbije svaka četvrta žena vlasnica ili suvlasnica nekretnine. Vlasništvo na nepokretnosti je za njih važan preduslov da budu samostalnije i da, primera radi, na osnovu te nekretnine podignu kredit i započnu sopstveni posao", kaže Jasmina Radovanović, kordinatorka Saveza za imovinu i urbanizam i savetnica za regulatornu reformu u NALED-u.\nKako smo ranije pisali, zvanična statistika beleži da je život žena u selima Srbije daleko od idealnog. One često rade izuzetno teške fizičke poslove i po 16 sati dnevno. Većina seoskih žena vodi se kao nezaposleno ili nikada nisu radile, pa nemaju socijalno, penzijsko i zdravstveno osiguranje. Njihov rad u porodici nije plaćen jer se smatra da su briga o deci, porodici i domaćinstvu njihova obaveza.\nSamo 14 odsto žena poseduje neku nekretninu\nŽene su upisane kao jedine vlasnice 13,95 odsto nekretnina, a kao suvlasnice u oko 12 odsto. Oko 25 odsto muškaraca u Srbiji poseduje stan, dok je procenat žena koje imaju tu nekretninu 14,6 odsto.\nNaled Žene na selu Žene poljoprivrednice Nekretnina Nepokretnost Pokretanje posla Jasmina Radovanović Podrška ženama 1000 žena


SportDC - Vesti - Kolumne - Sliku svoju ljubim\nSubota, 23.01.2021 03:16\n29.09.2020 Dragiša Ćorsović\nOvih dana, pitam se :„Da li odlazeća administracija Fudbalskog saveza Bosne i Hercegovine koristi međuprostor, do dolaska novih ljudi u FS BiH, da popuni neke prazne stolice u Sarajevu!!!\nČini se da im se žuri da to urade, pa su tako nedavno, tačnije prije sedam dana, raspisali konkurs u kojem traže tehničkog direktora Fudbalskog saveza Bosne i Hercegovine, potreban im je i čovjek da vodi poslove oko suđenja i takmičenja, direktor marketinga, te još nekoliko stručnih saradnika.\nNišta tu ne bi bilo sporno, da u konkursu nisu navedeni neki čudni uslovi...!!?? Između ostalog, tehnički direktor mora biti bivši A reprezentativac, da je nekada bio selektor neke bh reprezentativne selekcije... Ovo nije čudno, ali jeste da je ostvaren i ugledan sportski radnik? Ko određuje ko je ostvaren, ugledan??? Ko izdaje takvu potvrdu i odluku? Računa li se da je taj neki selektor, ako je član stručnog štaba A selekcije. Po kuloarima saveza se spominje ime jednog sadašnjeg člana stručnog štaba A selekcije!!! On je, kažu, glavni kandidat za tu poziciju!!\nPosebno zanimljivo je pitanje izbora tog koji će voditi poslove oko domaćeg takmičenja i suđenja. Kada bude izabran i imenovan na poziciju čovjeka zaduženog za domaće takmičenje i sudije i on će imati i obavezu da sa reprezentacijom putuje na utakmice. Pazite IMAĆE OBAVEZU....Teška i nezahvalna obaveza, ali će se on žrtvovati zarad bh reprezentacije...Uzgred budi rečeno, već se TAJ nalazi u savezu, kažu u Komitetu za sudije!\nDolazimo i do pozicije direktora marketinga... Kažu da će on u Sarajevo da „dojezdi“ iz najljepšeg i najjužnijeg grada Republike Srpske... Tako kažu...\nTraže se i neki stručni saradnici, a i njihova imena se spominju...Nećemo upirati prstom u ljude koji bi trebali da budu imenovani na nova radna mjesta, ali su nam pojedinci iz FS BiH, kada smo se raspitivali oko konkursa, rekli: „Konkursu samo nedostaju FOTOGRAFIJE KANDIDATA koji će biti primljeni“...MALO LI JE..!!!???\n( Ukoliko FS BiH nema njihove slike, mi ćemo im poslati... Imamo mi !!!!!)\nDakle, odlazeća garnitura popunjava prazne pozicije i možda pravi neku svoju ekipu, jer neće oni tako lako dići ruke od FS BiH...\nMoramo i da se upitamo“ kako i na koji način se FS BiH dostavljaju projekti za dokumentarne filmove...“Nikada, nigdje, FS BiH se nije oglasio i rekao da će se finansirati neke projekat !!! Nedavno su, kako se priča, izdvojili 20.000 pojedinim sarajevskim novinarima...To je urađeno na Izvršnom odboru, pa eto...samo PITAMO.. „gdje se predaju TI projekti, možda ima još novinara... sa SLIČNIM...“ !!!????\nPozdrav od nižerangiranog projekta Ministarstvu trgovine...


Proslava Dana Dunava na Adi Huji | MEĐUNARODNI RADIO SRBIJA Skip to main content\nSub, 30/06/2012 - 14:50 -- MRS\nBEOGRAD - Na Adi Huji u Beogradu danas je počela centralna proslava Medjunarodnog dana Dunava u okviru koje je obeležen i početak revitalizacije tog beogradskog poluostrva. U "Supernatural" parku na Adi Huji posetioci do 20 časova mogu da vide promocije organske hrane, prezentacije i izložbe interaktivne radionice "Čuvari Dunava" za decu osnovnih škola.\nNa centralnoj proslavi povodom Medjunarodnog dana Dunava dodeljena su priznanja za pobednike takmičenja "Dunavski umetnik", a posetioci su mogli da čuju nastup dečijeg hora "Čarolija". U popodnevim satima\nna manifestaciji će nastupati grupe "Naked" i "Marčelo & Filteri".\nGeneralni sekretar Evropske komisije za Dunav (ICPDR) Filip Veler rekao je na otvaranju manifestacije da je zadovoljan što Srbija ulaže napore kako bi se sačuvao centralni deo Dunava.\nOn je istakao da Medjunarodni dan Dunava predstavlja priliku da 80 miliona stanovnika u 14 zemalja nastavi da brine o toj reci i prepozna njena prirodna bogatstva i lepotu. "Jedan od načina da ne uspemo u zajedničkom cilju je da ne prekinemo borbu za zaštitu najlepše evropske reke koja spava sve stanovnike njenog basen", poručio je generalni sekretar Evropske komisije za Dunav.\nDirektor Republičke direkcije za vode Aleksandar Prodanović rekao je da Dunav ima veliki ekonomski potencijal jer Srbiju spaja sa Austrijom i Nemačkom. "Dunav spaja više od 80 miliona ljudi, a svi pijemo vodu iz Dunava i zato nam je zaštita te reke bitna i zato se Dan Dunava obeležava u 28 gradova Srbije", kazao je Prodanović. On je istakao i da su radi očuvanja Dunava za Srbiju važne i evropske integracije.\nNa Medjunarodni dan Dunava, 29. jun, u Srbiji je potpisan sporazum između Delegacije EU i Austrijske razvojne agencije vredan 19,5 miliona evra za razvoj Dunava u Srbiji. Taj novac će biti izdvojen za revitalizaciju Golubačke tvrdjave, vodosnabdevanje Velikog Gradišta, ali i za raelizacije manjih projekata u okviru Dunavske strategije koju sprovodi 14 zemalja.\nDunav je dug oko 2.850 kilometara i najduža je reka u Evropskoj uniji, ali druga u Evropi, odmah posle Volge. Protiče kroz nekoliko evropskih glavnih gradova, pre nego što se ulije u Crno more kroz deltu Dunava u Rumuniji i Ukrajini.\nReka Dunav kroz Srbiju teče u dužini od 588 kilometara, od Bezdana do Timoka, a hidrografsku mrežu njegovog sliva čini 120 pritoka, od kojih se neke od najvećih ulivaju na teritoriji Srbije - Sava, Tisa i Drina. (Beta)


Poljska i Mađarska postigle sporazum sa EU?\nTanjug 9. decembra 2020. 13:52\nVARŠAVA – Poljska i Mađarska su preliminarno prihvatile predlog o budžetu Evropske unije, dok Nemačka presedava Evropskom unijom i sada se čeka odobrenje Holandije i ostalih „skeptičnih članica EU“, rekao je visoki vunkcioner vlade Poljske, a preneo Rojters.\n„Postigli smo preliminarni sporazum, ali postoji i dalje neki pritisak… Cilj je da sve to završimo pre početka samita Evropske unije u četvrtak“, otkrio je poljski zvaničnik, koji je insistirao na anonimnosti.\nPoljska i Mađarska su blokirale budžet EU od 1,8 biliona evra jer se protive ideji da vladavina prava ne može biti uslov za pristup novcu iz evropskog budžeta i plana oporavka osim ako se ne promeni osnovni dokument Evropske unije.\nNovi potres kod Petrinje jačine 3,3 stepena Rihtera\nIzveštaj: Sukob kotorskih klanova pretnja za turiste u CG\nCG:Pretila na društvenim mrežama Crnogorcima i Albancima


"Želja" gostuje Steaui\nGaja se vratio kući\nTeodorović preuzeo komandu\nŽelezničar dobio šefa stručnog štaba\nODRŽANA VANREDNA SKUPŠTINA RUKOMETNOG KLUBA ŽELEZNIČAR\nOkršaj tačno u podne\nPočetna / Vesti / "Želja" gostuje Steaui\npetak, mart 01, 2019\nRukometaši Železničara u subotu će, protiv Steaue u Bukureštu, odigrati poslednju utakmicu u gostima u svom debitantskom učešću u SEHA Gazprom ligi. Pretiti nekadašnjem dvostrukom šampionu Evrope bilo bi pretenciozno, ali ono što niški rukometaši pružaju na terenu u poslednje vreme daje im za pravo da se nadaju dobrim vestima u rumunskoj prestonici. Spojili su dve dobre partije-tesan poraz od favorizovanog Tatrana u Prešovu i trijumf nad Metalurgom, kojim su „odbranili“ osmu poziciju na tabeli, a nju mogu dodatno da poprave do kraja takmičenja jedino ako zabeleže oba trijumfa u preostalim mečevima, jer im upravo današnji rival beži za pet bodova.\nSteaua je u velikom rezulatskom padu u regionalnom takmičenju. Primera radi, u prvih osam kola ostvarila je pet pobeda, a u narednih devet samo jednu, uz čak osam poraza i ta serija počela je upravo jesenas u Čairu, kada je „Želja“ slavio sa 28:21.\n-Steaua je pre nedelju dana izgubila kod kuće od Metalurga, onda smo mi pobedili Metalurg, što znači da smo sada u obavezi da pobedimo i Steauu. Šalim se, naravno. Mi ćemo učiniti sve da dobijemo taj meč, ali to ne znači da ćemo uspeti u tome. Iskreno da vam kažem, gledajući moju ekipu, na momente mi se učini da smo drastično napredovali, a na momente pitam sebe: „s kim ja radim, ovi ne znaju gde udaraju“? Sve je to normalno za jednu mladu ekipu, koja i dalje dosta oscilira, pravi greške onda kada ne bi smela. Steaua je dobra ekipa, ali nekako su neozbiljno shvatili ovu SEHA ligu, dosta mečeva igraju sa kombinovanom postavom, fokus im je na domaćim takmičenjima. Pokušaćemo to da iskoristimo, nama je svaka pobeda i svaka dobra igra bitna, i motivaciono i psihološki, za ono što nas čeka u domaćim nadmetanjima, a prvi veliki test imaćemo 17. marta, u meču četvrtfinala Kupa Srbije protiv Vojvodine u Novom Sadu-istakao je trener Veselin Vujović.\nAktuelni vicešampion Srbije će na ovom meču nastupiti nešto jači nego do sada, ali još ne u punom sastavu. Sa ekipom su u Bukurešt otputovali hrvatski pivot Ante Babić i crnogorski golman Nikola Matović, dok će Miroslav Kocić na kapitenski debi u svom novom-starom klubu sačekati još koji dan, do utakmice sa Zagrebom u sredu, budući da je u četvrtak dobio ćerku, pa su u klubu izašli u susret novopečenom tati, koji je u naredna tri dana potrebniji svojoj porodici. Takođe, slovenačkom desnom beku Janu Goreli biće potrebno još neko vreme da se potpuno oporavi od povrede.\n-Svi će oni dati potpuno novu dimenziju našoj igri. Babić je igrač koji, ne samo da nam puno znači u odbrani, već ima prefektan tajming za istrčavanje polukontri i brzog centra i na ovim prijateljskim utakmicama koje smo igrali, kroz taj segment nam je dodao po četiri, pet golova, što je izuzetno bitno i može da napravi razliku. O Kociću je suvišno trošiti reči, svi znaju ko je on i koliko će nam značiti na golu. Gorela je jako školovan igrač i kada se najzad kompletiramo, imaćemo vrlo široku rotaciju i biti bliži ciljevima koje smo pred sebe postavili-dodao je proslavljeni stručnjak.\nUtakmica Steaua-Železničar igra se u neuobičajenom terminu, u subotu u 13 časova po lokalnom, odnosno sat ranije po našem vremenu.


Minibus prevoz Beograd - Nikiti | Terra Travel\nKombi prevoz Beograd - Nikiti\nSvakodnevni minibus prevoz na relaciji Beograd – Nikiti – Beograd\nNikiti se nalazi na severu, zapadne obale Sitonije, 38 km istočno od Nea Mudanie, 98 km jugoistočno od Soluna, između letovališta Metamorfozis i Neos Marmaras (23 km). Od glavnog grada Halkidikija, Poligirosa, udaljeno je 36 km. Ovo turističko naselje je jedno od najpopularnijih i najdinamičnijih mesta na Halkidikiju, a ujedno je i jedan od najvećih centara pčelarske industrije u Grčkoj. Ima oko 3.000 stanovnika i sastoji se iz dva dela, starog i novog, koji su podeljeni magistralnim putem.\nTradicionalno selo Nikiti (stari deo) proteže se od magistralnog puta prema brdima i udaljeno je od mora oko 2 km, dok se novo naselje Nikiti proteže od magistralnog puta do mora. Glavna plaža Nikiti je dugačka preko 2,5 km i čuvena je po kristalno čistoj i toploj vodi, zbog čega redovno dobija plavu zastavu evropske unije za čistoću. Jedan kraj glavne plaže se nalazi sa južne strane, odmah pored crkve Agios Theodoros, dok je na drugom kraju mala marina a celom dužinom plaže postoji lepo šetalište i idealna je za porodice sa decom jer je voda plitka na većem delu ove plaže.\nJužno od Nikitija se nalazi mnoštvo malih, prelepih peščanih plaža kao što su Kastri, Kalogria, Elia i brojne druge, pa ako želite da uživate u ovom mondenskom letovalištu a volite i aktivan odmor, i želite da istražite celu ovu regiju, Nikiti je odličan izbor.\nPored prevoza na relaciji Beograd - Nikiti, Terra Travel organizuje i prevoz do Zlatibora. Kombi prevoz na relaciji Beograd - Zlatibor se obavlja svakodnevo a satnicu polaska i povratka određujemo u dogovaramo sa Vama.


58 osoba je preminula od posledica koronavirusa\nUkupan broj registrovanih slučajeva koronavirusa: 2.200\n22:00 Premijer Velike Britanije Boris Džonson smešten je večeras na intenzivnu negu, prenosi BBC. On je, kako prenosi BBC, zatražio od ministra spoljnih poslova Dominika Raba da ga zameni „gde je neophodno“, naveo je njegov portparol.\n20:23 Ministar trgovine Rasim Ljajić potvrdio je da će se Medicinska škola ili sportska hala „Pendik“ u Novom Pazaru preurediti u privremenu bolnicu koja će primati zaražene korona virusom sa lakšom kliničkom slikom.\n19:53 Zavod za biocide i medicinsku ekologiju u Beogradu počinje da radi PCR testiranje na koronavirus. Najavljeno je da će se u toj laboratoriji raditi hiljadu testova nedeljno. I u Šapcu je počelo testiranje uzoraka u Veterinarskom specijalističkom institutu.\n19:42 Najmlađi pacijent zaražen koronavirusom u Srbiji V. B. izlečen je i otpušten danas sa odeljenja pedijatrije na klinici „Dragiša Mišović“, potvrdila je Tanjugu porodica dečaka.\n19:30 Na području Pirotskog okruga je do danas laboratorijski potvrđena 21 osoba pozitivna na korona virusa od 72 testirane.\n19:23 U Novom Pazaru su u poslednja 24 sata zabeležena tri nova slučaja zaraženih koronavirusom, pa u ovom gradu sada ima ukupno 25 obolelih, saopštio je Zavod za javno zdravlje.\n19:14 Državna sekretarka u Ministarstva finansija Jelena Tanasković zaražena je koronavirusom, potvrdilo je Ministarstvo finansija. Tanasković je pozitivno testirana, ima lakše simptome i oseća se dobro, potvrđeno je za Blic.\n19:02 Preduzeće „Milan Blagojević – Namenska“ Lučani doniralo je Ministarstvu odbrane 55.000 litara alkohola koji je deficitarna komponenta u proizvodnji sredstava za dezinfekciju, neophodnih u borbi protiv korona virusa, saolpštilo je dans Ministarstvo.\n18:38 U Severnoj Makedoniji su umrla još tri pacijenta od bolesti COVID-19, pa je broj umrlih porastao na ukupno 21, objavio je ministar zdravlja Venko Filipče.\nOn je na onlajn-konfereneciji za novinare rekao da su na Кlinici za infektivne bolesti u Skoplju umrli čovek iz Кočana (40), kao i pacijent (65) iz Tetova, koji nisu imali druge bolesti, kao i žitelj Tetova (69) s tumorom na mozgu.\n18:17 Trudnica u šestom mesecu trudnoće zaražena je korona virusom i u kućnoj je izolaciji, a njeno zdravstveno stanje je stabilno, saopštila je danas direktorka Doma zdravlja u Кuršumliji Uranija Petrović i dodala da su trudnici proteklih dana urađeni nalazi u laboratoriji Instituta za javno zdravlje u Nišu, kao i bris kojim je potvrđeno da je pozitivna.\nКako pacijentkinja nije želela da boravi u zdravstevnoj ustanovi i ide na dalje lečenje, na predlog sanitarnog inspektora ona je upućena u kućnu izolaciju, i oseća se dobro.\nNjena klinička slika je stabilna, za nju je u ovom momentu najvažnije da bude u kućnim uslovima kako ne bi dobila još neki virus – rekla je Petrovićeva i navela da će se njeno zdravstveno stanje pratiti svakodnevno, a da će je ginekolog obilaziti na svaka tri dana.\n18:05 Udruženi sindikati Sloga pozvali su državu i nadležne organe da odmah postupe po zakonu i potpuno zabrane rad kompaniji Jura u Leskovcu do daljeg, jer je u pogonu potvrđen jedan slučaj kovida-19, dok je u poslednja dva dana 74 radnika poslato u izolaciju.\n17:53 Vojnom sindikatu Srbije uručena je donacija od 150 zaštitnih maski za pripadnike vojske, rečeno je FoNetu u tom sindikatu.\nMaske su uručili vlasnik preduzeća za proizvodnju tekstila PWL iz Šapca Vlada Pavlović i urednik Podrinjskih novina Hanibal Кovač, a odmah će biti podeljene pripadnicima Vojske Srbije koji su radno angažovani u vreme pandemije koronavirusa.\n17:38 Prema podacima od 16 časova ćuprijskog Štaba za vanredne situacije, u poslednja 24 sata koronavirusom je na području šest opština Pomoravlja novozaraženo 32 građana. Od početka epidemije, na ovom području su 152 osobe testirane pozitivno.\n17:22 U srpskim sredinama na Кosovu zabeleženo je šest novih slučajeva zaraze koronavirusom pa je ukupan broj zaraženih sada 33, saopšteno je danas na konferenciji za medije Кriznog štaba u Severnoj Mitrovici.\nDva nova slučaja zaraze zabeležena su u Zubinom Potoku gde do sada nije bilo slučajeva oboljevanja, dva u Zvečanu dok je po jedan u Severnoj Mitrovici i Leposaviću, rekao je epidemiolog Dr Aleksandar Antonijević.\nU Severnoj Mitrovici ukupan broj obolelih je 18, u Zvečanu je devetoro njih zaraženo koronavirusom, u Leposaviću troje, dvoje u Zubinom Potoku, dok je jedan slučaj zabeležen Gračanici (Dobrotin), rekao je Antonijvić.\nКako je dodao u Mitrovici je obolelo 14 muškaraca i četiri žene, u Zvečanu pet muškaraca i četiri žene, u Leposaviću dva muškarca i jedna žena, u Zubinom potoku dva muškarca i u Gračanici jedna žena.\n17:10 Zabranjeno kretanje građana između severnog dela Кosovske Mitrovice i Zvečana, potvrđeno RTS-u u Кriznom štabu dve opštine.\n17:03 Među obolelima od koronavirusa u Požarevcu nema zdravstvenih radnika, a prema rezultatima do 2. aprila u Braničevskom okrugu registrovano je još dva slučaja obolevanja od virusa Covid19, potvrdila je za Boom 93 Ana Jovanović, direktorka Zavoda za javno zdravlje.\nPod zdravstvenim nadzorom u Braničevskom okrugu trenutno je 1606 osoba. Više informacija možete pročitati OVDE.\n16:40 U Domu za stare „Stara pruga“ na Umki koronavirusom je zaraženo 13 korisnika i jedan radnik, rekao je ministar za rad, zapošljavanje, boračka i socijalna pitanja Zoran Đorđević.\n16:32 Doktorka Darija Кisić Tepavčević navela je da je do sada testirano 868 zdravstvenih radnika, od kojih je 160 bilo pozitivno.\n16:20 Grad Niš izdvojio je 100 miliona dinara za obezbeđenje paketa sa namirnicama i higijenskim sredstvima za 40.000 penzionera, izjavio je gradonačelnik Niša i komandant gradskog Štaba za vanredne situacije Darko Bulatović.\n16:13 Ministar poljoprivrede Branislav Nedimović rekao je, gostujući na RTS, da će tim stručnjaka pokušati da do kraja nedelje stavi u funkciju „elektronsku pijacu Srbije“, odnosno sistem koji će povezati prodavce, kupce i one koji su spremni da dostave robu, koja sada nije dostupna jer su pijace zatvorene zbog epidemije koronavirusa.\n15:10 U Republici Srbiji je do 15 časova 6. aprila registrovano ukupno 2.200 potvrđenih slučajeva COVID 19. Više informacija u posebnoj vesti OVDE.\n14:57 Prvi pacijenti stigli su jutros oko devet časova u privremenu bolnicu u hali 1 Novosadskog sajma, potvrđeno je Tanjugu u Gradskom štabu za vanredne situacije.\n14:50 Savez pčelarskih organizacija Srbije (SPOS) apelovao je na državu da dozvoli izlazak vlasnicima pčelinjaka, starijim od 65 godina, da ih obiđu i dohrane i napoje pčele i uklone izumrla društva.\n14:43 Novi Pazar je novo žarište koronavirusa u Srbiji. Prema poslednjim informacijma u Novom Pazaru su 22 novoobolela među kojima i troje dece.\n14:35 Građani Srbije kojima su za ovu godinu odobreni turistički vaučeri svoje rezervacije mogu da ih iskoriste do 20. novembra, što znači da u dogovoru sa izdavaocem smeštaja termine mogu da pomere za period nakon okončanja krize izazvane virusom kovid-19, saopštilo je danas Ministarsvo trgovine, turizma i telekomunikacija. Više informacija možete pročitati OVDE.\n14:20 Organizacija Transparentnost Srbija (TS) pozvala je danas državne organe i zdravstvene ustanove da objave ključne informacije o svim nabavkama koje su sproveli od uvođenja vanrednog stanja, uključujući i one nabavke kod kojih nije primenjen Zakon o javnim nabavkama.\n14:15 Udruženje banaka Srbije zajedno sa svojim članicama doniralo je do sada 100 miliona dinara za nabavku 50 respiratora.\nBanke u Srbiji donacijama su se priključile borbi protiv epidemije kovid-19 u Srbiji, a direktna finansijska podrška Republičkom zavodu za zdravstveno osiguranje na nivou bankarskog sektora do sada je vredna oko 100 miliona dinara, a pojedinačne akcije banaka nastavljaju se i dalje, saopštilo je Udruženje banaka Srbije (UBS).\n14:02 Tri kamiona i autobus sa pripadnicima Vojske Ruske Federacije stigli su jutros u Valjevo, gde su odmah započeli dezinfekciju Opšte bolnice.\nKako je navedeno na zvaničnom sajtu tog grada, planirano je da se spolja i iznutra dezinifukuju najpre zdravstvene ustanove.\n13:58 Prema poslednjim podacima, u Hrvatskoj su novim koronavirusa zaražene 1182 osobe. Od posledica kovida 19 je preminulo 15 osoba, a reč je o starijim osobama ili hroničnim bolesnicima.\nDo sada se u Hrvatskoj oporavilo 125 ljudi.\n13:52 U Sloveniji su umrle još dve osobe zaražene koronavirusom, čime je broj smrtnih slučajeva povećan na 30. Broj potvrđenih slučajeva infekcija povećao se za 24, tako da je zaražena ukupno 1.021 osoba.\n13:45 Prema poslednjim podacima, u Hrvatskoj su novim koronavirusa zaražene 1182 osobe.\nOd posledica kovida 19 je preminulo 15 osoba, a reč je o starijim osobama ili hroničnim bolesnicima.\n13:40 Ministarstvo zdravlja Kosova saopštilo je da su dve osobe preminule jutros od posledica zaraze koronavirusom.\nPreminuli su 59-godišnji muškarac iz Prištine, koji je primljen na infektivnu kliniku u subotu i 70-godišna žena iz sela Koriša u opštini Prizren, kojoj je u petak dijagnosticiran virus.\n13:30 U Kragujevcu su zabeležena još dva slučaja zaraženih virusom korona, što čini da je u tom gradu, od početka epidemije, pa do sinoć, zabeleženo ukupno 24 obolelih, podaci su Instituta za javno zdravlje Kragujevac.\n13:22 Dom učenika srednjih škola u Sremskoj Mitrovici, kapaciteta 184 kreveta, spreman je da promeni namenu i u situaciji nastaloj zbog epidemije virusa korona posluži kao privremena bolnica blaže obolelim od tog virusa.\n13:15 Na hirurškom odeljenju bolnice u Prijepolju jedna medicinska sestra je zaražena korona virusom, ali ne na radnom mestu, dok je delu osoblja određena izolacija.\nDanas se vrši dezinfekcija bolnice i hirurško odeljenje će nastaviti sa radom nakon toga, izjavio je direktor Zdravstvenog centra Užice Miloš Božović.\n13:10 Prvi pacijenti stigli su jutros oko devet časova u privremenu bolnicu u hali 1 Novosadskog sajma, potvrđeno u Gradskom štabu za vanredne situacije.\n13:05 U toku prethodna 24 časa u Čačku su registrovana još dva slučaja zaraženih virusom korona, a u Opštoj bolnici u tom gradu smešteno je 13 pacijenata, od kojih je jedan u kritičnom stanju, saopštio je Radni tim za praćenje širenja virusa korona.\nOd sedam uzoraka testiranih juče u Kraljevu dva su pozitivna, i to od ležećih bolesnika, a u prijemno-trijažnoj ambulanti bolnice bilo je šest pregleda, od toga dva prijema.\n12:55 U privremenoj bolnici u niškoj hali “Čair” trenutno je smešteno 19 pacijenata koji imaju blagu kliničku sliku, a kod kojih je potvrđen virus korona, od kojih najmlađi ima 27 godina, a najstariji 70, izjavio je danas pomoćnik direktora KC Niš Goran Stanojević.\n12:50 Predsednik Aleksandar Vučić izjavio je da isporuka 10 kliničkih i tri transportna respiratora bolnici u Novom Pazaru pokazuje da je svejedno da li je neko Bošnjak ili Srbin i da će se država boriti za zdravlje i jednih i drugih.\nVučić je posle sastanka sa predstavnicima Kriznog štaba Novog Pazara rekao da je bolnici u tom gradu dostavljeno i 22.000 hirurških i 3.000 epidemioloških maski, mnogo hiljada rukavica, 250 skafandera.\n12:10 Ministar spoljnih poslova Ivica Dačić izjavio je da će danas biti organizovan let za Bratislavu, sutra let Pariz-Frankfurt, a u sredu za Vašington za povratak državljana Srbije u zemlju.\n11:50 Zaštitnik građana Zoran Pašalić kaže da tokom vanredne situacije dobijaju deset puta više pritužbi građana na rad državnih organa nego u redovnoj situaciji.\nNajčešća pitanja su vezana za brigu o starim i invalidnim licima i onima koji ne mogu sami sebi da pruže pomoć i negu već to moraju da rade treća lica.\n11:45 Vojnomedicinski centar Karaburma danas od 7.30 u potpunosti je spreman da primi prve pacijente koji su srednje ili teško oboleli od koronavirusa, izjavio je ministar odbrane Aleksandar Vulin.\n11:40 Direktor Doma zdravlja u Jagodini dr Darko Miletić izjavio je danas da su u Jagodini na koronavirus pozitivne 24 osobe, među kojima je četvoro zdravstvenih radnika.\n“Oni su adekvatno zbrinuti, dvoje medicinara je na lečenju u Beogradu”, rekao je Miletić, na konferenciji za medije, održanoj na otvorenom ispred Gradskog centra za socijalni rad u Jagodini.\n11:35 Ministarka za evropske integracije Jadranka Joksimović izjavila je da je Mađarska poslala 200.000 maski i 10.000 zaštitnih odela, kao pomoć zdravstvenom sistemu Srbije u borbi protiv pandemije koronavirusa.\n11:30 „Odluka o zabrani kretanja 24 sata je odluka struke i koja god bila – struka će stati iza nje, jer će biti doneta na osnovu znanja da li je potrebna ili nije. Sigurno ta mera ima smisla ako je to način da možemo da obezbedimo ono što je cilj – da prekinemo kontakte, osim najnužnijih. Ako ne možemo drugačije, bolje i policijski čas, nego da ljudi umiru masovnije, pa makar ušli u istoriju kao najveće autokrate“, rekao je dr Srđa Janković, imunolog Dečije univerzitetske klinike u Tiršovoj.\n11:24 Opština Veliko Gradište obaveštava građane kojima je potrebna dozvola za kretanje u vreme policijskog časa, a za pružanje usluga – nega bolesnog lica (usluge pomoći u kući -usluga socijalne zaštite, ali i direktno ugovorena pomoć između dva fizička lica) i usluga socijalne zaštite personalni asistent, potrebno je da se zahtevom obrate lokalnoj samoupravi, dostave potrebna dokumenta koja potvrđuju razlog za izdavanje ove dozvole. Više informacija možete pročitate OVDE.\n11:08 Unija poslodavaca Srbije je Kriznom štabu za otklanjanje nastalih i sprečavanje mogućih štetnih posledica zarazne bolesti COVID-19 po privredu, dostavila dopunjen predlog mera. Više informacija možete pročitati OVDE.\n10:55 Od 22 zaražena pacijenta novim koronavirusom u Novom Pazaru, troje su deca stara do tri godine, kaže direktor Opšte bolnice u tom gradu Meho Mahmutović.\n10:50 Pokrajinski zaštitnik građana Zoran Pavlović ocenio je da je pandemija koronavirusa učinila očiglednom potrebu za većim ulaganjem u sisteme zdravstvene zaštite širom sveta i pružanjem podrške i dužnog poštovanja zdravstvenim radnicima i osoblju zdravstvenih ustanova.\n10:45 Na Institutu za kardiovaskularne bolesti “Dedinje” 67 zaposlenih, od toga 11 lekara, kao i 14 pacijenata, zaraženo je Covidom 19, izjavio je danas direktor te ustanove Milovan Bojić.\nOn je za TV Prva kazao da se, uprkos tome što su na vreme preduzeli mere zaštite, desilo da su na Institut dolazili pacijenti bez ikakvih simtoma i operisani kao zdravi, a u stvari su bili pozitivni na korona virus, što se utvrdilo tek posle operacije. Više informacija možete pročitati OVDE.\n10:40 U Republici Srpskoj registrovana dva nova slučaja zaraze koronavirusom, a u Federaciji BiH šest novoobolelih. Broj pozitivnih na koronavirus u BiH se tako povećao na 667 osoba i 26 umrlih. U protekla 24 časa testirano 94 uzorka, od čega su dva pozitivna, čime je ukupan broj zaraženih porastao na 304.\n10:30 Pomoravska opština Ćuprija jedna je od nekolicine žarišta epidemije koronavirusa u Srbiji jer je broj obolelih nesrazmerno velik u odnosu na broj građana. Među 28.000 žitelja su 72 zaražena na kovid 19, a od tog broja je 40 zdravstvenih radnika.\nSa druge strane, komandant štaba za vanredne situacije u Ćupriji Ninoslav Erić, tvrdi da je situacija teška, ali ne i bezizlazna. „Nema zatvaranja Opšte bolnice. Zatvaraju se samo pojedina odeljenja“, rekao je.\n10:25 Kancelarija za IT i eUpravu Vlade Republike Srbije saopštila je da roditelji u Srbiji ovih dana na portalu eUprava najviše koriste dve elektronske usluge: upis dece u predškolske ustanove – eVrtić, kao i iskazivanje interesovanja za upis u prvi razred osnovne škole – priprema za eUpis. Više informacija možete pročitati OVDE.\n10:15 Ministar finansija u Vladi Republike Srbije Siniša Mali izjavio je da će Vlada predstaviti nove mere pomoći privatnom sektoru ako kriza izazvana pandemijom koronavirusa u Srbiji bude trajala duže od tri meseca. Više informacija možete pročitati OVDE.\n10:00 Za 48 sati osuđeno je ukupno 20 ljudi zatečenih u Kraun Plazi, zbog nepoštovanja zabrane okupljanja, odnosno zbog krivičnog dela – nepostupanje po zdravstvenim propisima u vreme epidemije, Među njima je i direktor bara Kraun Plaze.\n09:55 „Imamo razloge za optimizam da će period do vakcine biti kraći, jer je neverovatan nivo deljenja informacija u stručnom svetu, možemo da budemo optimisti da će u prvoj polovini naredne godine biti registrovana prva vakcina“, smatra dr Bojan Trkulja, direktor Udruženja proizvođača inovativnih lekova Inovia.\n09:40 U Crnoj Gori potvrđena su 223 slučaja zaraze korona virusom, najviše u Podgorici – 113. Od jučerašnjeg preseka do jutros je analizirano 85 uzoraka od kojih je devet bilo pozitivno na koronavirus. Svi novooboleli su iz Podgorice.\n09:35 Dodao je koronavirusom inficiran 31 pripadnik MUP-a, da je jedan preminuo od posledica infekcije, a da je oko 900 pripadnika tog resora u izolaciji.\n09:30 Ministar unutrašnjih poslova Nebojša Stefanović izjavio je da je tokom vikenda između 600 i 700 osoba širom Srbije kažnjeno zbog kršenja produženog policijskog časa.\n09:20 “Svako ko ima neku hroničnu bolest i ima blagu povišenu temperatru, a pripada grupi starijih, biće testiran na koronavirus”, rekao je epidemiolog Predrag Kon, gostujući večeras na televiziji Pink.On je objasnio da termin “šire testiranje” obuhvata pre svega zdravstvene radnike, zatim pacijente koji imaju hronične bolesti, one koji nisu hronični bolesnici, pa tek onda putnici koji su se vratili iz međunarodnog saobraćaja.\n09:10 Građani koji osećaju tegobe i imaju zdravstvenu potrebu, mogu slobodno potražiti pomoć u bilo koji zdravstvenoj ustanovi u vreme policijskog časa, izjavio je večeras ministar unutrašnih poslova Nebojša Stefanović. Gostujući na TV Prva, Stefanović je i upozorio da građanima to ne bude izgovor za kretanje u vreme policijskog časa i da se ne zloupotrebljava.\n08:58 Laboratorija beogradskog Zavoda za biocide tokom prošle nedelje je sertifikovana i sada može da počne da radi testove za utvrđivanje infekcije novim virusom. Njen kapacitet je hiljadu testova nedeljno.\n08:55 Bivši državni sekretar SAD Henri Kisindžer upozorio je da koronavirus može izazvati globalnu ekonomsku propast koja može trajati generacijama ako se ne preduzmu odgovarajuće mere. Kisindžer je u autorskom tekstu za Volstrit džurnal napisao da bi „neuspeh mogao zapaliti svet“.\n“Kada se završi pandemija Covid-19, ustanoviće se da će institucije mnogih zemalja propasti. Da li je ova presuda objektivna i pravična, nije važno. Realnost je da svet nikada neće biti isti posle koronavirusa”, napisao je Kisindžer. Više informacija možete pročitati OVDE.\n08:50 „Mi ćemo krenuti sa plazma terapijom za desetak dana. Uzimamo krv od ljudi koji su se izlečili od koronavirusa, koji imaju antitela i transfuzijom ćemo je davati obolelima“, izjavila je, gostujući na televiziji Pink, premijerka Ana Brnabić. Više informacija možete pročitati OVDE.\n08:40 Prijem prvih pacijenata zaraženih koronavirusom, koji imaju lakšu kliničku sliku, počeće u ponedeljak u privremenoj bolnici u Hali 1 Novosadskog sajma, najavio je gradonačelnik Novog Sada Miloš Vučević.\n08:35 Generalni sekretar Ujedinjenih nacija Antonio Gutereš je, povodom društvenih i ekonomskih posledica pandemije virusa korona, saopštio da je proteklih nedelja zabeležen „zastrašujući globalni rast nasilja u porodici“, javlja AP.\n08:30 Ministar za rad, zapošljavanje, socijalna i boračka pitanja Zoran Đorđević ocenio je da u narednim danima neće doći do znatnog povećanja broja nezaposlenih na tržištu rada.\n„Imajući u vidu mere koje je Vlada predstavila za pomoć privrednicima, a u cilju očuvanja radnih mesta, mislim da do takvog scenarija neće doći“, rekao je Đorđević za Večernje novosti\n08:25 Građani Beograda, Novog Sada, Sremske Mitrovice i Kikinde najviše su kršili zabranu kretanja tokom vikenda, dok su mere najviše poštovali u Jagodini, Prijepolju, Vranju, Kraljevu i Somboru, kaže za RTS ministar unutrašnjih poslova Nebojša Stefanović\n08:20 Predsednica vlade Ana Brnabić izjavila je da je Srbija u petoj nedelji epidemije koronavirusa i da su ovo dani kada društvo pada ili pobeđuje. Apelovala je na sve građane da poštuju mere, jer svaki pojedinac treba da radi za celo društvo.\n08:15 Šef kineskog ekspertskog tima koji boravi u Srbiji Peng Džićang ocenio je u intervjuu za magazin Odbrana da su u Srbiji preduzete mere koje je trebalo preduzeti – uvedeno je vanredno stanje, policijski čas, zatvorene su granice. Kaže da su to dobre i efiksane mere za kontrolisanje epidemije. Govoreći o prirodi kovida 19, dr Peng je rekao da je to novi tip koronavirusa i prema dosadašnjim saznanjima sličan je SARS-u i MERS-u, navodi se na sajtu Ministarstva odbrane.\n„Otprilike njegova otpornost slična je njihovoj. Znači, duže se zadržava na hladnoći. Bilo je nekih govora da ‘ne voli’ vrućinu, ali se, prema poslednjim iskustvima, nje baš i ne plaši. Može da se uništi nakon sat vremena izlaganja temperaturi od plus 56 stepeni Celzijusa. Znači, može opstati i u Africi. I tamo ima obolelih. Međutim, najlakše se pojavljuje na hladnoći“, istakao je dr Peng.\n„Nosite maske. Samo maske. Kad nosite masku, to je jedan od najefikasnijih metoda zaštite“, rekao je on.\n08:10 Direktor američkog Nacionalnog instituta za alergije i infektivne bolesti Entoni Fauči izjavio je danas da postoji velika verovatnoća da će koronavirus postati sezonski, jer je malo verovatno da će na globalnom nivou biti stavljen pod kontrolu.\n„Naše savezne države koje nisu naredila ljudima da ostanu u kućama u mnogo veću opasnost dovode sebe, nego ostatak države i toga treba svi da budu svesni“, kazao je Fauči za televiziju CBS, prenosi AP.\n08:00 U Crnoj Gori je registrovano 11 novih slučajeva koronavirusa, pa je ukupan broj zaraženih porastao na 214, saopšteno je iz nacionalnog Instituta za javno zdravlje.\nSedam novoobolelih je iz Podgorice, tri iz Nikšića, a jedan iz Bara.\nPrema ranijim podacima Instituta, od ukupnog broja obolelih 37 je na bolničkom lečenju. Najviše zaraženih, 104, do sada je u Podgorici, a najmanjeih je u Tivtu, gde su registrovana samo dva slučaja.\nPod zdravstveno sanitarnim nadzorom u Crnoj Gori je više od 6.000 osoba, od koronavirusa do sada su preminule dve osobe.\n07:55 Epidemiolog Predrag Kon izjavio je da današnji podaci o novoobolelima od COVID-19 pokazuju da Srbija ulazi u period daljeg uspona broja zaraženih korona virusom. Kon je rekao da je Srbija „zagazila“ u petu nedelju koja je pokazala da se ne šali i da mora da kaže da se virus više ne može kontrolisati.\n07:50 Zavod za javno zdravlje u Novom Pazaru (ZZJZ) saopštio je da je u tom gradu potvrđeno prisustvo koronavirusa kod još devet novih pacijenata, čime je broj zaraženih porastao na 22.\n„Od 27 poslatih uzoraka analizom je utvrđeno da je devet pacijenata pozitivno na virus Covid-19“, navodi se u saopštenju.\nPrvi slučaj ovog virusa u Novom Pazaru zabeležen je pre dva dana, da bi odmah nakon toga novopristigli rezultati potvrdili prisustvo virusa kod još 11 pacijenata.


Mišić: Reforme ne odražavaju potrebe radnika - Akta.ba\nMišić: Reforme ne odražavaju potrebe radnika\nMišićeva je rekla da je neophodna odlučnija borba protiv sive ekonomije, te kritikovala inspekciju rada.\n23.12.2016. 10:03 / Izvor: SRNA\nPredsjednik Saveza sindikata Republike Srpske Ranka Mišić istakla je da Prijedlog programa ekonomskih reformi Republike Srpske za period 2017-2019. godina ne odražava potrebe radnika u Srpskoj, koji su nezadovoljni.\nMišićeva je rekla da je ovaj dokument, koji proizilazi iz Reformske agende, veoma važan, ali da neće dati očekivane rezultate, odnosno povećanje životnog standarda građana.\nOna je navela da je sindikat predlagao deset ključnih mjera, od kojih neke nisu našle mjesto u ovom dokumentu, a one koje jesu nisu koncipirane u željenom pravcu - boljeg života građana.\n"Jedna trećina BDP-a je u sivoj ekonomiji. Imamo zakone, ali se ne sprovode, te trpe radnici, fondovi. Tražimo reformske mjere koje će da se uhvate u koštac sa sivom ekonomijom", rekla je Mišićeva tokom obraćanja narodnim poslanicima.\nOna je istakla da je sindikat tražio drugačiju organizaciju inspekcije rada, jer nestručni kadar ne može postići rezultat.\nMišićeva je navela da za mjesec dana inspekcija pronađe tri radnika koji rade na crno, te da je to slab rezultat, s obzirom da bi se za jedan dan sigurno moglo naći i 100 takvih radnika, i poručila da inspekcija mora imati stručne ljude i dobre uslove za rad.\nOna je rekla da je neophodno donijeti zakon koji će definisati uplatu doprinosa radnicima bez obzira na vlasništvo kapitala, te ocijenila da je situacija kritična u zdravstvenom sektoru u kojem nema uplate doprinosa i zdravstveni kadar odlazi u inostranstvo.\nOna je navela da je neophodno donijeti i zakon o zabrani zlostavljanja na radnom mjestu, te izmijeniti zakon o posredovanju pri zapošljavanju i pravima za nezaposlenost.\nPredsjednik Konfederacije sindikata Srpske Obrad Belenzada smatra da Prijedlog programa ekonomskih reformi za period 2017-2019. godina ne nudi značajne promjene, te konstatuje da je na sceni loše upravljanje privredom, da je važno završiti proces privatizacije i stimulisati domaću proizvodnju, s obzirom na veliki uvoz, a slab izvoz.\n"Uvozimo vodu, a ne izvozimo gotovo ništa. Ne može voda biti skupa kao mlijeko", rekao je Belenzada.\nOn je istakao da je Konfederacija sindikata protiv smanjenja plata i stalnog poskupljenja proizvoda.\nBelenzada je rekao da je neophodno rasterećenje privrede, ali da su u privredi najugroženija kategorija radnici koji rade po osam, deset i više sati, a koriste godišnji odmor od dvije sedmice.\nPredstavnik Privredne komore Republike Srpske Goran Račić rekao je da privredu u Srpskoj karakteriše nizak nivo privredne aktivnosti, samo 9.500 privrednih društava, BDP od 9,135 milijardi KM, visoka stopa nezaposlenosti i negativan spoljnotrgovinski bilans.\nOn je dodao da su privrednici predlagali mjere koje se odnose na povećanje investicija i zapošljavanje i rast BDP-a po stopi od četiri odsto.\n"Mjere koje smo predložili i za koje smo očekivali da će se naći u ovom dokumentu su rasterećenje privrede kroz smanjenje fiskalnih i parafiskalnih opterećenja, zatim smanjenje javne potrošnje kroz reformu javne uprave, smanjenje broja zaposlenih, povećanje efikasnosti i ekonomičnosti, usklađivanje plata sa platama u privredi, strukturiranje javnih preduzeća s ciljem boljeg poslovanja", naveo je Račić.


KINESKI EKSPERTI: Amerika se umorila od borbe na dva fronta – Tražiće od Putina da se ujedine protiv Kine – DnevniZurnal\nPosted by Napisao admin June 11, 2021 4 Views\nPredstojeći samit predsednika predstavlja pokušaj Sjedinjenih Američkih Država da „ispipa“ stav Rusije o bilateralnim odnosima, međutim sastanak neće pomoći da se situacija poboljša, piše kineski list „Global tajms“ i dodaje da su se SAD umorila od borbe na dva fronta.\nAutor članka Junhaj Li smatra da zbog dubokih protivrečnosti između Moskve i Vašingtona jedan događaj nije dovoljan da bi se uspostavio dijalog.\nTako će Sjedinjene Američke Države nastaviti da zameraju Rusiji zbog problema u oblasti zaštite ljudskih prava, demokratije i slobode, dok će Kremlj pružati otpor, jer i američka strana ima problema u ovim oblastima.\nKako se navodi, tokom razgovora Sjedinjene Američke Države mogu da „pokažu dobru volju“ prema Rusiji, jer su se umorile od borbe „na dva fronta“ sa osovinom Moskva-Peking.\n„SAD se sada suprotstavljaju Kini sa svih strana. One se plaše da će se Peking i Moskva još više udružiti ako Amerikanci ne pokušaju da pridobiju Rusiju na svoju stranu“, naglasio je novinar.\nU očima Vašingtona Moskva predstavlja ozbiljnu vojnu i stratešku pretnju bezbednosti, a Peking je „najozbiljniji konkurent“ koji baca izazove u mnogim oblastima, dodao je ekspert.\nMeđutim, ne treba očekivati da će predsednik Džozef Bajden tokom sastanka direktno tražiti od svog ruskog kolege Vladimira Putina da se ujedine protiv Kine.\n„Ovaj samit je prilično simboličan, a najverovatniji suštinski ishod biće u oblasti kontrole naoružanja. Sjedinjene Američke Države se nadaju da će Rusija uspeti da ubedi Kinu da se pridruži Sporazumu o strateškom naoružanju produženom u februaru, ali Peking je prilično jasno izrazio svoj stav po ovom pitanju“, smatra autor članka.\nOdnos Vašingtona prema dvema silama, prema njegovom mišljenju, može se opisati rečima „konfrontacija i konkurencija“: Sjedinjene Američke Države će i dalje pokušavati da balansiraju između saradnje u oblastima koje ih zanimaju i konfrontacije, kako sa Rusijom tako i sa Kinom.


Dejan Milojević asistira Igoru Kokoškovu u reprezentaciji - BIGportal.ba\n5 Decembra, 2019 0112\nJedan od saradnika novog selektora reprezentacije Srbije Igora Kokoškova biće trener Mege Bemaks Dejan Milojević, potvrđeno je za B92.\nMilojević spada u mlađu generaciju srpskih trenera, ali 42-godišnji stručnjak ima već zavidno iskustvo na glavni trener Mege.\nNa klupi ABA ligaša je od 2012. godine, a pod njegovim vođstvom se razvijalo nekoliko aktuelnih NBA igrača, među kojima i Nikola Jokić, oko koga će se verovatno i graditi igra selekcije u narednim godinama.\nOsim Milojevića, u stručnom štabu bi trebalo da bude i trener najprijatnijeg iznenađenja sezone FMP-a Vladimir Jovanović, 35-godišnjak koji je od 2017. za kormilom “Pantera”.\n“Mi smo ozbiljna organizacija koja donosi ozbiljne odluke. Sve su to ljudi koji reprezentuju srpsku košarku. Ovo nije moj nacionalni tim, ovo je srpski nacionalni tim. Sve odluke ćemo doneti strateški bitne za budućnost srpske košarke. Vrlo intenzivno pričamo o tome, razmatramo, ništa nije akutno da mora da se donese odluka brzo. Ali donećemo najbolju koju možemo”, rekao je nedavno Kokoškov za B92.\nSrbija će u novu eru pod vođstvom Kokoškova krenuti u februaru kada počinju kvalifikacije za Evrobasket 2021, ali je u centru pažnje kvalifikacioni turnir za Olimpijske igre u junu.\nBeograd će biti domaćin, a konkurenti u borbi za plasman u Tokio Novi Zeland, Dominikanska republika, Italija, Portoriko i Senegal.\nRekordna prodaja Ninendo Switch konzola\n“Stanković me je pitao zašto sam to uradio… Čekao sam osvetu četiri godine”


Volonteri Banca Intesa učesnici akcije „Naš Beograd 2012“\nBanca Intesa i ove godine podržava tradicionalnu volontersku akciju „Naš Beograd“ koja će se održati u subotu, 19. maja, na 12 lokacija širom glavnog grada u periodu od 10 do 14 časova. Zaposleni Banke posvetiće jedno prepodne uređenju spoljašnjih celina u Domu penzionera na Bežanijskoj kosi sprovođenjem manjih farbarsko-dekorativnih radova.\nVolonterska akcija „Naš Beograd“ omogućava zaposlenima u vodećim domaćim i međunarodnim kompanijama da pruže direktan doprinos poboljšanju kvaliteta života sugrađana iz ugroženih socijalnih grupa, zaštiti životne sredine i ulepšavanju pojedinih delova grada.\nAkcija se održava u organizaciji Foruma poslovnih lidera, u saradnji sa SMart Kolektivom i Institutom za održive zajednice, a uz podršku Američke agencije za međunarodni razvoj (USAID) i Grada Beograda. Od prošle godine, „Naš Beograd“ je deo i međunarodne kampanje „Give & Gain Day” koja se realizuje u 14 zemalja širom sveta, a u okviru koje je prošle godine volontiralo oko 30.000 ljudi.


Спортска достигнућа већ су добила оцену на избору најбољих „амбасадора“, колектива и институција и радника Чачка у 2014. години. Сценарио када су у питању догађања није промењен. Част да на најлепши начин ставе тачку на такмичарску сезону имали су најмлађи, учесници турнира „Трофеј Чачак 2014“. ФК ...\nSložno i pobednički\nGde je sloga, tu je i pobeda. Recept mnogo, mnogo, stariji od „novog“ rukovodstva FSG-Čačka, a fudbalska porodica pod stalnim utiskom da im niko ne radi iza leđa, u nameri da ih „obori“, već je odigrala veliku ulogu i pružila značajan doprinos u afirmaciji fudbala na našim prostorima. Nenad Stanković, predsednik...\nProšlog vikenda picerija Lux u Tržnom centru u Atenici bila je domaćin sedmog turnira Elektonske pikado lige zapadne Srbije. Koliko je interesovanje vladalo za ovaj turnir najslikovitije ilustruje podatak da je u singl kategoriji prijavljeno dvadesetak igrača, zbog čega je Predrag Panić, da se turnir ne bi odužio...\nPioniri Mladosti su zasluženo izborili plasman u finale velikog međunarodnog turnira Canestri senza reti koji se igra u italijanskom gradu Ivrea. Pred punim tribinama dvorane Ćena izabranici Dejana Kolarevića su slavili rezultatom 69:59. Na samom terenu je viđena velika borba, a naši mladi igrači su do pobede...\nPrvi deo sezone košarkaši Borca završili su na devetoj poziciji sa skorom od četiri pobede i sedam poraza. Po mišljenju direktora kluba Marka Ivanovića, i pored pehova sa povredama pojedinih igrača, rezultat nije u skladu sa kvalitetom tima. „Imali smo povredu centra Nikole Maravića koji je propustio veći deo...\nOdlične partije košarkaša Mladosti u Italiji\nPioniri Mladosti su zabeležili treću uzastopnu pobedu na turniru u Italiji. Naša ekipa je slavila sa 82:43 protiv italijanskog tima Omegna. Pobeda mladih Čačana nijednog trenutka nije dolazila u pitanje, tako da se na terenu ponovo našlo svih 12 igrača. Prvi rezultatski cilj je ispunjen plasmanom u polufinale, gde...\nPredsednik Fudbalskog saveza Srbije Tomislav Karadžić ponovo je optužio državu da ga ruši. Karadžić je utvrdio da su dva ministra i jedan gradonačelnik sprečili izbor njegovog čoveka za predsednika Zajednice superligaša. – Dan pred Skupštinu kandidat Milanović je imao pisane potvrde većine klubova. A onda su...\nPoslednji meč u ovoj godini košarkaši Morave iz Zablaća odigrace sutra, u subotu, od 17 h u Zablaću protiv KK Mionica. – Ovom prilikom igrači i uprava kluba pozivaju publiku da dodju u halu i da je još jednom ispunimo do poslednjeg mesta. Biće ovo prilika da se igrači zahvale za podršku u gradskom derbiju...\nTrener fudbalskog kluba MoGoNo Lajpcig Radiša Radojičić, kao igrač i trener, ima skoro dve decenije dug staž u Nemačkoj. Minulu fudbalsku jesen je sa svojim klubom završio na četvrtom mestu Gradske Savezne lige. „Odigrali smo petnaest utakmica i osvojili 25 bodova uz gol razliku 28:20“, kaže Radojičić i dodaj...\nOBRADOVIĆ: Zauvek ću pamtiti Istanbul ’92\nTrener košarkaša Fenerbahčea Željko Obradović izjavio je da nikada neće zaboraviti prvi osvojeni evropski trofej sa Partizanom 1992. godine u Istanbulu kada su crno-beli osvojili evropsku titulu. Trener Fenerbahčea je rekao da je za njega reprezentacija završena priča. “Kada sam igrao u Borcu iz Čačka blizu...\nČačanin prvak države u bilijaru\nIzuzetno uspešnu godinu za čačanske sportiste zaokružio je Martin Martinović osvajanjem završnog mastersa u bilijaru. Martinović je u konkurenciji 24 najbolja igrača bilijara iz Srbije u finalu savladao Gorana Mladenovića iz Beograda, rezultatom 9-3, stigavši na taj način do titule prvaka države. Nakon osam kola,...\nBorac izgubio u finalu Kupa Srbije\nVrščani su nošeni sjajnom podrškom sa tribina Milenijuma i zahvaljujući izvanrednim partijama Dimića i Apića osvojili Kup Srbije i plasirali se na završni turnir Kupa „Radivoja Koraća” Vršac Svislajon – Borac 93:88 (29:23, 13:22, 27:13, 24:30) Hala „Milenijum“. Gledalaca: 1.200. Sudije: Vladimir Vesković, Predrag...\nSjajni golman i kapiten čačanskog Borca Nikola Petrić zadovoljan je svojim učinkom u jesenjem delu sezone. “Bilo je odličnih partija i odbrana, ali naravno uvek može bolje”, kaže Petrić i dodaje. “Za prvi tim sam odigrao sedamdeset utakmica, a u Borcu sam, računajući i mlađe selekcije, šesnaest godina”. Da li se...\nMiljan Radosavljević o učinku Leotara\nLeotar našeg Miljana Radisavljevića u poslednjem kolu košarkaške lige BiH zabeležio je vrednu pobedu. Tim iz Trebinja savladao je Zrinjski (67:59) i tako ostao na visokoj drugoj poziciji. “Loše smo otvorili utakmicu i prvu četvrtinu izgubili sa 14:7”, kaže Radisavljević i nastavlja. “Potom smo zaigrali u skladu sa...\nPioniri Mladosti putuju u Italiju\nTrinaesti put naša pionirska selekcija će učestvovati na prestižnom međunarodnom turniru “Canestri Senza reti“ koji se održava u italijanskom gradu Ivrea. Ovaj tradicionalni turnir koji okuplja 16 ekipa iz nekoliko zemalja se održava petnaesti put u ovom živopisnom italijanskom gradiću. Ove godine put severa...\nDerbi utakmicu prvog kola drugog kruga ABA lige odigraće Olimpija i Cibona. U duel Ljubljančani i Zagrepčani ulaze sa različitim rapoloženjem. Cibona je u seriji od četiri trijumfa, dok je Olimpija poražena u poslednjem kolu od Krke. „Cibona je uspela da nas sustigne i sad ima jednu pobedu manje od nas“, kaže plej...\n« Početna‹ Prethodna176177178179180181182Sledeća ›Poslednja »